*Obecné zastupiteľstvo obce Dlhé Pole na základe ustanovenia § 11 odst. 4 písm. k/ v nad-väznosti na ust. § 12 odst. 11 zákona SNR č. 369/1990 Zb. o obecnom zriadení v znení nes-korších zmien a doplnkov vydáva tento*

**N Á V R H**

**R O K O V A C Í P O R I A D O K**

**OBECNÉHO ZASTUPITEĽSTVA**

**Obce DLHÉ POLE**

**Časť I.**

**ÚVODNÉ USTANOVENIA**

**§ 1**

**Úvodné ustanovenia**

1. Rokovací poriadok obecného zastupiteľstva upravuje pravidlá, podmienky, spôsob prípravy a priebehu rokovania obecného zastupiteľstva, spôsob prijímania uznesení a všeobecne záväzných nariadení obce a ďalších rozhodnutí, spôsob kontroly ich plnenia pri zabezpečovaní úloh obecnej samosprávy.

2. Obecné zastupiteľstvo vo svojej rozhodovacej činnosti vychádza zo zákona SNR č. 369/1990 Zb. o obecnom zriadení v znení neskorších zmien a doplnkov a ostatných právnych predpisov vzťahujúcich sa na činnosť miestnej samosprávy.

3. Vo veciach ktoré neupravuje tento rokovací poriadok postupuje obecné zastu-piteľstvo podľa zákona č. 369/1990 Zb., resp. podľa rozhodnutia na zasadnutí obecného zastupiteľstva tak, že dáva o nich hlasovať.

**§ 2**

**Základné úlohy obecného zastupiteľstva**

1. Obecnému zastupiteľstvu patria funkcie spojené s výkonom vyhradenej pôsobnosti a právomoci podľa zákona SNR č. 369/1990 Zb. a podľa štatútu obce Dlhé Pole. Obecné zastupiteľstvo prerokúva a rozhoduje aj o ďalších dôležitých otázkach obecného resp. regionálneho významu, ktoré upravujú osobitného zákony, ak to vyžaduje právny záujem orgánov obecnej samosprávy alebo občanov obce Dlhé Pole.

2. Obecné zastupiteľstvo si môže vyhradiť rozhodovanie o ďalších otázkach, ktoré nepatria do jeho vyhradenej pôsobnosti, bez ohľadu na rozdelenie pôsobnosti stanovené organizačným poriadkom resp. inými vnútroorganizačnými normami obce.

1

**Časť II.**

**ZASADNUTIA OBECNÉHO ZASTUPITEĽSTVA**

**§ 3**

**Ustanovujúce zasadnutie obecného zastupiteľstva**

1/ Ustanovujúce zasadnutie obecného zastupiteľstva po voľbách zvolá doterajší starosta obce najneskôr do 30 dní od vykonania volieb.

2/ Ustanovujúce zasadnutie otvorí a do zloženia sľubu aj vedie doterajší starosta.

3/ Pred prvým zasadnutím obecného zastupiteľstva sa hrá alebo spieva štátna hymna.

4/ Po schválení programu informuje predseda alebo poverený člen miestnej volebnej komisie zasadnutie obecného zastupiteľstva o výsledkoch volieb novozvoleného sta-rostu a o výsledkoch volieb do obecného zastupiteľstva.

5/ Následne zloží novozvolený starosta do rúk predsedajúceho sľub podľa § 13 odst. 2 zákona. Po zložení sľubu predsedajúci odovzdá novozvolenému starostovi insígnií a vedenie prvého zasadnutia zastupiteľstva. Tým sa starosta ujíma vedenia prvého zasadnutia obecného zastupiteľstva.

6/ Starosta následne prečíta znenie sľubu poslanca v zmysle § 26 zákona.

7/ Poslanci skladajú sľub podpisom pod text sľubu, ktorý je napísaný na osobitnom liste a pod ktorým je uvedený zoznam poslancov v abecednom poradí.

8/ Po vykonaní sľubu poslancov novozvolený starosta prednesie príhovor.

9/ Po príhovore starosta predloží návrh:

- na voľbu mandátovej, volebnej a návrhovej komisie,

- na voľbu zástupcu starostu,

- na zriadenie orgánov obecného zastupiteľstva zohľadňujúci výsledky rokovania novozvolených poslancov. Poslanci môžu dávať pozmeňujúce a doplňujúce návrhy. Voľby prebiehajú hlasovaním, pričom zvolení sú tí kandidáti, ktorí získajú nadpolovičnú väčšinu hlasov prítomných poslancov.

10/ Pre prvé zasadnutie sa primerane použijú ustanovenia tohto rokovacieho poriadku.

**§ 4**

**Príprava rokovania obecného zastupiteľstva**  2

1/ Prípravu rokovania obecného zastupiteľstva organizuje starosta v súčinnosti s poslancami a ďalšími orgánmi zriadenými obecným zastupiteľstvom, ako aj so záujmo-vými združeniami občanov.

2/ Príprava zasadnutia obecného zastupiteľstva sa začína najmenej 10 dní pred termínom a určí sa:

\* miesto, čas a program rokovania,

\* spôsob prípravy materiálov a zodpovednosť za ich vypracovanie, prípadne vyžiadanie stanoviska a zodpovednosť za ich vypracovanie.

3/ Materiály určené na rokovanie obecného zastupiteľstva sa vypracúvajú vecne a časovo tak, aby umožnili prijať podľa povahy veci uznesenie obecného zastupiteľstva. Obsahujú najmä:

- Názov materiálu, - návrh na uznesenie a dôvodovú správu.

Ak je na programe rokovania prejednanie nariadenia obce, predloží sa jeho úplné znenie vrátane osobitne zdôvodnených podmienok účinnosti. dôvodov a dopadov na situáciu veci.

4/ Spracovateľ materiálu zodpovedá za to, že jeho obsah vrátane návrhu na uznese-nie a znenie nariadenia obce je v súlade s ústavou, zákonmi a všeobecne záväznými právnymi predpismi.

5/ Komisie ako poradné a kontrolné orgány sa podieľajú na príprave materiálov v súlade s kompetenciami vymedzenými obecným zastupiteľstvom.

6/ Materiály resp. odborné podklady a iné písomnosti na rokovanie obecného zastu-piteľstva zabezpečuje obecný úrad.

**§ 5**

**Program rokovania obecného zastupiteľstva**

1/ Program rokovania sa oznamuje a zverejňuje aspoň 3 dni pred zasadnutím obecného zastupiteľstva alebo 24 hodín pred jeho zvolaním, ak ide o mimoriadné zasadnutie./zákon 369/1990 Z. z. §12 odst.4/

2/ Prvým bodom rokovania obecného zastupiteľstva je kontrola uznesení a odpovede na dopyty poslancov z predchádzajúceho rokovania, ak neboli zodpovedané písomne.

3/ Návrh ostatných bodov programu a ich poradie predkladá starosta na základe vlastných návrhov, návrhov jednotlivých komisií a jednotlivých poslancov. Tieto návrhy musia byť doručené na obecný úrad najneskôr do 10 dní pred plánovaným zasadnutím obecného zastupiteľstva. 3

4/ V prípade neskoršieho doručenia môžu byť navrhnuté body prejednané na najbližšom ďalšom zasadnutí alebo len v rámci diskusie, prípadne môžu byť dodatočne zaradené do programu samostatne pri schvaľovaní programu. Súčasne s návrhom bodu programu musia byť doručené aj prípadné písomné materiály, o ktorých sa bude v prípade jeho zaradenia rokovať.

5/ Uznesením obecného zastupiteľstva je možné jeho rokovanie prerušiť. Takéto uznesenie musí obsahovať ustanovenie o tom, kedy a kde bude toto rokovanie pokračovať.

6/ Po vyčerpaní programu rokovania obecného zastupiteľstva starosta zasadnutie ukončí.

**§ 6**

**Zvolávanie zasadnutí obecného zastupiteľstva**

1/ Rokovanie obecného zastupiteľstva sa uskutočňuje ako riadne alebo mimoriadne.

2/ Riadne rokovanie obecného zastupiteľstva sa uskutočňuje podľa potreba najme- nej 1 x za tri mesiace.

3/ Mimoriadne rokovanie môže byť zvolané na prerokovanie závažných úloh, alebo ako o to požiada aspoň 1/3 poslancov, alebo petíciou skupina obyvateľov obce Dlhé Pole v počte 20 % všetkých oprávnených voličov.

4/ Zasadnutia obecného zastupiteľstva zvoláva starosta obce.

**§ 7**

**Priebeh zasadnutia obecného zastupiteľstva**

1/ Zasadnutia obecného zastupiteľstva sú zásadne verejné. Okrem poslancov a oby-vateľov obce sa na zasadnutiach obecného zastupiteľstva môžu pozvať ďalšie osoby, zástupcovia vlády Slovenskej republiky, poslanci NR SR, zástupcovia okresných, obvodných a ďalších štátnych úradov, ako aj vedúci rozpočtovej organizácie a iných právnických osôb.

V prípade prerokúvania vecí, ktoré majú byť predmetom utajovania v štátnom záujme sa môže obecné zastupiteľstvo uzniesť na návrh starostu, že zasadnutie alebo jeho časť bude neverejná. O návrhu sa rokuje bez diskusie.

2/ Obecné zastupiteľstvo rokuje vždy v zbore.

3/ Starosta otvorí rokovanie v určenú hodinu, najneskôr však v čase, keď je prí-tomná nadpolovičná väčšina všetkých poslancov. Neúčasť na rokovaní obecného zastupiteľstva sa ospravedlňuje vopred písomne starostovi. Dôvod neúčasti sa vyznačí v prezenčnej listine. 4

4/ V prípade , ak sa nezíde dostatočný počet poslancov do pol hodiny po čase určenom pre začatie obecného zastupiteľstva, alebo ak klesne počet poslancov v priebehu rokovania pod nadpolovičnú väčšinu všetkých poslancov, zvolá starosta do 14 dní nové zasadnutie, na ktorom sa prerokuje zostávajúci program.

5/ V úvode rokovania starosta oznámi počet prítomných poslancov, predloži na schválenie program rokovania, návrh na voľbu návrhovej a mandátovej komisie, a určí overovateľov zápisnice. Mandátová a návrhová komisia sa volí pre dané zasadnutie z poslancov obecného zastupiteľstva a má dvoch členov. Mandátová komisia zodpovedá za uznášaniaschopnosť obecného zastupiteľstva, preto ona sleduje počet prítomných poslancov počas celého rokovania obecného zastupiteľstva a sčítava počet hlasov pri jednotlivých hlasovaniach. Návrhová komisia predkladá návrhy na uznesenia obecného zastupiteľstva, tak ako vyplynuli z rokovania obecného zastupiteľstva.

6/ Starosta vedie rokovanie tak, aby splnilo účel v zmysle schváleného programu.

7/ Pokiaľ je k prerokúvanému bodu programu potrebné stanovisko poradného orgánu, obecné zastupiteľstvo sa oboznámi s jeho stanoviskom vždy pred prijatím roz-hodnutia vo veci. pre ktorú bol poradný orgán zriadený. Odborné stanovisko k záleži-tostiam spadajúcim do kompetencie obecného úradu predloží starosta obce.

8/ Správy, návrhy a ostatné podnety, ktoré sú zaradené do programu rokovania, predkladá starosta prípadne predseda komisie obecného zastupiteľstva alebo hlavný kontrolór obce.

9/ Do diskusie sa prihlasujú poslanci a ostatní účastníci zasadnutia písomne alebo zdvihnutím ruky, starosta slovo v poradí v akom sa do diskusie prihlásili najskôr poslancom a následne ostatným účastníkom zasadnutia.

10/ Účastníci zasadnutia sa môžu hlásiť do diskusie po otvorení daného bodu až do doby, kým poslanci nerozhodnú o ukončení diskusie. Dĺžka vystúpenia každého diskutujúceho môže byť maximálne 10 minút.

11/ Účastníci zasadnutia nesmú rušiť vystupujúceho pri jeho prejave, ak mu bolo udelené slovo. Slovo mu môže odňať predsedajúci v prípade, ak nehovorí k veci.

12/ Každý poslanec obecného zastupiteľstva má právo prerušiť diskutujúceho faktickou poznámkou. Faktická poznámka musí korešpondovať s témou diskusného príspevku a nesmie presiahnuť 30 sekúnd. V prípade ak presiahne daný limit predsedajúci odoberie hovoriacemu slovo. Počet faktických poznámok je neobmedzený.

13/ Diskusia sa spravidla končí vtedy, keď vystúpili všetci prihlásení. Návrh na ukon-čenie diskusie môže podať každý poslanec obecného zastupiteľstva.

**§ 8**

**Hlasovanie poslancov**

**5**

1/ Hlasovanie poslancov je verejné a uskutočňuje sa zdvihnutím ruky poslanca. O hlasovaní sa vykoná zápis hlasovania tak, že sa k menu poslanca uvedie či hlasoval za, zdržal sa alebo hlasoval proti.

2/ Hlasovanie sa uskutoční bezprostredne po ukončení prerokovania toho ktorého návrhu alebo bodu programu. Predsedajúci oznámi začatie hlasovania a pred každým hlasovaním mandátová komisia zistí počet prítomných. Pred každým hlasovaním predsedajúci oznámi o akom návrhu sa ide hlasovať a zopakuje presné znenie návrhu. Hlasovanie nemožno prerušiť, počas hlasovania predsedajúci nemôže nikomu udeliť slovo.

3/ Ak boli k návrhu podané pozmeňujúce alebo doplňujúce návrhy, hlasuje sa najskôr o týchto návrhoch v takom poradí v akom boli podané. Po hlasovaní o pozmeňujúcich návrhoch sa hlasuje za návrh ako za celok.

4/ Výsledky hlasovania vyhlási predsedajúci tak, že oznámi počet poslancov ktorí hlasovali za, proti a zdržali sa hlasovania.

5/ Obecné zastupiteľstvo sa môže rozhodnúť, či sa bude hlasovať menovite. Pri hlasovaní menovite, sú poslanci vyzývaní predsedajúcim. Vyzvaný poslanec hlasuje tak, že vysloví „ hlasujem za návrh“, „hlasujem proti návrhu“ alebo „zdržiavam sa hlasovania „.

**Časť III.**

**VŠEOBECNE ZÁVEZNÉ NARIADENIA OBCE A UZNESENIA OBECNÉHO ZASTUPITEĽSTVA**

**§ 9**

**Príprava uznesení obecného zastupiteľstva a nariadení obce**

1/ Návrhy uznesení obecného zastupiteľstva pripravuje predkladateľ materiálov, ktorý zodpovedá za ich súlad s platnou právnou úpravou a vnútornými predpismi obce. Návrhy uznesení musia byť predložené obecnému úradu spolu s materiálom najneskôr do 5 dní pred rokovaním obecného zastupiteľstva.

2/ Konečnú podobu návrhu uznesenia upravenú v zmysle priebehu rokovania predkladá obecnému zastupiteľstvu návrhová komisia.

**§ 10**

**Uznesenia**

1/ Návrhy na uznesenie obecného zastupiteľstva predkladá návrhová komisia.

2/ Obecné zastupiteľstvo rozhoduje o každom návrhu uznesenia v zmysle §8 rokova-cieho poriadku. 6

3/ Ak obecné zastupiteľstvo neschváli navrhované uznesenie predsedajúci nevrhne ďalší postup, ktorý predloží obecnému zastupiteľstvu.

4/ Uznesenie obecného zastupiteľstva je prijaté ak zaň hlasovala nadpolovičná väčšina prítomných poslancov. Uznesenie obecného zastupiteľstva podpisuje starosta najneskôr do 10 dní od ich schválenia obecným zastupiteľstvom.

5/ Uznesenie obecného zastupiteľstva sa zverejní spôsobom v mieste obvyklým na úradnej tabuli a na webovej stránke obce.

**§ 11**

**Všeobecne záväzné nariadenia**

1/ Obec vydáva všeobecne záväzné nariadenie na plnenie úloh samosprávy obce alebo na plnenie úloh štátnej správy, ako to ustanoví zákon.

2/ Na prijímanie nariadení sa vzťahuje ustanovenie § 6 zákona č. 369/1990 Zb.

3/ K predloženému návrhu nariadenia môžu poslanci predkladať pozmeňovacie návrhy. Pozmeňovacie návrhy musia byť formulované presne a zrozumiteľne, musia obsahovať navrhované ustanovenia s odôvodnením.

4/ O návrhu sa hlasuje verejne zdvihnutím ruky.

5/ Nariadenie je schválené, ak zaň zahlasuje 3/5 väčšina prítomných poslancov.

6/ Nariadenie sa musí vyhlásiť pričom vyhlásenie sa vykoná vyvesením na úradnej tabuli a web stránke po dobu najmenej 15 dní, nariadenie nadobúda účinnosť pätnástym dňom od vyvesenia, ak v ňom nie je uvedený neskorší začiatok účinnosti. Skorší dátum účinnosti môže byť iba v prípade, ak sa zabráni škodám na majetku.

7/ Vyvesenie nariadenia na úradnej tabuli a web stránke v obci je podmienkou jeho platnosti.

8/ Nariadenia musia byť každému prístupné na obecnom úrade obce, ktorá ich vydala.

**§ 12**

**Kontrola plnenia uznesení obecného zastupiteľstva a nariadení obce**

1/ Kontrolu plnenia úloh vyplývajúcich z uznesení obecného zastupiteľstva zabezpečí starosta obce alebo hlavný kontrolór obce

2/ Obecný úrad vytvára podmienky pre plnenie úloh stanovených uzneseniami obecného zastupiteľstva a vykonáva všeobecne záväzné nariadenia obce.

**Časť IV.**

**VOĽBA KOMISIÍ OBECNÉHO ZASTUPITEĽSTVA** 7

**§ 13**

**Voľby, doplňovanie a odvolávanie členov komisií**

1/ Obecné zastupiteľstvo na začiatku svojho funkčného obdobia volí členov stálych komisií obecného zastupiteľstva.

2/ Voľby členov komisií sú verejné.

2/ Komisie obecného zastupiteľstva sú poradnými, iniciatívnymi a kontrolnými orgánmi obecného zastupiteľstva. Komisie nie sú výkonnými orgánmi obecného zastupi-teľstva a nie ani nositeľmi rozhodovacej právomoci.

3/ Obecné zastupiteľstvo môže zriaďovať dočasné komisie na splnenie konkrétnych úloh a členov volí v priebehu funkčného obdobia poslancov. Zloženie a úlohy dočasných komisií vymedzí obecné zastupiteľstvo v prijatom samostatnom uznesení.

4/ Zo zasadnutia komisii sa vyhotovujú zápisnice, ktoré podpisuje predseda komisie a členovia komisie. Zápisnice sa odovzdávajú pracovníkovi obce, ktorý vykonáva registratúru v obci.

5/ Predsedu a členov komisií môže obecné zastupiteľstvo kedykoľvek bez udania dôvodu odvolať. Na prijatie uznesenia obecného zastupiteľstva o odvolaní predsedu alebo člena komisie je potrebný súhlas nadpolovičnej väčšiny prítomných poslancov.

**Časť V.**

**OTÁZKY POSLANCOV**

**§ 14**

**Otázky poslancov**

1/ Poslanci majú právo na zasadnutí obecného zastupiteľstva klásť otázky týkajúce sa výkonu ich funkcií starostovi prípadne hlavnému kontrolórovi.

2/ Pokiaľ ide o otázku na ktorú nie je známa odpoveď priamo na zasadnutí, musí sa poslancovi odpovedať do 30 dní od zasadnutia obecného zastupiteľstva.

**Časť VI.**

**ORGANIZAČNO–TECHNICKÉ ZABEZPEČENIE ROKOVANIA OBECNÉHO ZASTUPITEĽSTVA**

**§ 15** 8

1/ Obecný úrad organizačne aj technicky zabezpečuje rokovanie obecného zastupiteľstva a jeho povinnosťou je aj archivovať zápisnice a materiály zo zasadnutí.

2/ Obecný úrad vedie evidenciu uznesení obecného zastupiteľstva a dokumentuje ich zmeny./doplnenie prípadne zrušenie/

3/ O rokovaní obecného zastupiteľstva sa spisuje zápisnica, ktorá obsahuje záznamy o tom, kto viedol rokovanie, schválený program rokovania, priebeh rokovania a obsah prijatých rozhodnutí. Zápisnicu z rokovania podpisuje starosta, určení overovatelia a vyhotovená musí byť do 10 dní od zasadnutia obecného zastupiteľstva. Prílohou zápisnice je aj prezenčná listina, ktorá dokladuje počet prítomných poslancov.

**Časť VII.**

**SPOLOČNÉ A ZÁVEREČNÉ USTANOVENIA**

**§ 16**

1/ Rokovací poriadok, zmeny a doplnky tohto rokovacieho poriadku schvaľuje obecné zastupiteľstvo 3/5 väčšinou všetkých poslancov obecného zastupiteľstva.

2/ Poslanci obecného zastupiteľstva sú povinní riadiť sa týmto rokovacím poriad-kom a dôsledne dodržiavať jeho ustanovenia.

3/ Na tomto rokovacom poriadku sa uznieslo Obecné zastupiteľstvo Dlhé Pole dňa ...........................................

4/ Rokovací poriadok nadobúda účinnosť dňom ..............................................

V Dlhom Poli dňa 2.12.2022

9

**Materiál na rokovanie obecného zastupiteľstva**

Obecné zastupiteľstvo

Dňa: 20.12.2022

**Rokovací poriadok obce Dlhé Pole**

**Predkladá: Materiál obsahuje:**

Ing. Tibor Gajdošík 1. Návrh na uznesenie

starosta obce 2. Dôvodová správa

3. Materiál

**Spracovateľ:**

Ing. Tibor Gajdošík

starosta obce

Zverejnené na úradnej tabuli a na WWW. stránke obce dňa 5.12.2022 – 20.12.2022

Schválené uznesením: č. dňa 20.12.2022

**1. Návrh na uznesenie**

Obecné zastupiteľstvo po prerokovaní predloženého materiálu:

**Schvaľuje**

Rokovací poriadok obecného zastupiteľstva.

**2. Dôvodová správa**

V zmysle § 11 odst. 4 písm. k/ zákona NR SR č. 369/1990 Zb. o obecnom zriadení v znení neskorších predpisov je povinnosťou obecného zastupiteľstva schvaľovať rokovací poriadok.

Predložený materiál má dopad na činnosť obecného zastupiteľstva.